**Lorenzo Maria Balconi** P.I.M.E. (1878–1969) var en italiensk katolsk erkebiskop, misjonær og forfatter.

Liv og virke
------------

### Bakgrunn

Lorenzo Maria Balconis slektsrøtter var i Balconi-slekten i Vimercate ikke langt fra Milano. 

### Prest

Som tyveåring avla Balconi i 1898 profess for Det pavelige institutt for utenlandsmisjonene (latin: *Pontificium Institutum pro Missionibus Exteris*, forkortet PIME eller P.I.M.E.). Den 22. desember 1900 ble han presteviet av kardinal Andrea Carlo Ferrari, erkebiskop av Milano. I 1901 reiste han til Nanyang i Henan i keiserriket Kina som misjonær. I 1905 ble misjonsstasjonen overfalt. Han fikk alvorlige hodeskader og skader på venstre skulder, og venstre side av kroppen ble varig lammet. Etter noe behandling i Italia vendte han i 1907 tilbake til Kina, og der ble han utnevnt til rektor for presteseminaret i Henan. Ved siden av det vanlige misjonsarbeidet gjorde han også arkeologiske funn, særlig gullmynter fra den tidlige keisertid. De ble bragt PIMEs museum i Milano.

### Biskop

Den 18. februar 1928 utnevnte pave Pius XI Balconi til apostolisk vikar av Hanzhong og titulærbiskop av *Mylasa*. Den 17. mai 1928 ble han bispeviet i Kinkiakang av Flamino Belotti P.I.M.E. apostolisk vikar av Sør-Henan; medkonsekrerende var Luigi Ermengildo O.F.M. apostolisk vikar av Nordvest-Hubei.

I mars 1934 trådte han tilbake som apostolisk vikar, etter at han var blitt valgt til generalsuperior for Det pavelige institutt for utenlandsmisjonene. Han overtok dette ved ved en seremoni i Hongkong etter pave Pius XIs sterke vilje. Den 3. august 1939 utnevnte pave Pius XII ham til titulærerkebiskop av Hierapolis i Frygia. Han fratrådte som generalsuperior i 1947. Også etter sin mandatsperiode fulgte han kongregasjonens utvikling med interesse, og besøkte dens misjoner i Brasil, India og Øst-Pakistan.

Han deltok på de første to sesjonene av Andre vatikankonsil.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Giovanni Francesco Albani  (1720-1803) \*1760
* Pave Pius VI (1717-1799) \*1775
* Kardinal Carlo Bellisomi (1736-1808) \*1775
* Biskop Marcelino José Da Silva (1749-1830) \*1790
* Biskop Roque José Carpegna Díaz, (1760-1845) \*1803
* Biskop François-Alexis Rameaux (1802-1845) \*1840
* Biskop Bernard-Vincent Laribe (1802-1850) \*1845
* Biskop Jean-Henri Baldus (1811-1869) \*1845
* Biskop Louis-Gabriel Delaplace (1820-1884) \*1852
* Biskop François-Ferdinand Tagliabue (1822-1890) \*1870
* Biskop Jean-Baptiste-Hippolyte Sarthou (1840-1899) \*1885
* Biskop Jules Bruguière (Brughiero) (1851-1906) \*1891
* Biskop Pierre-Marie-Alphonse Favier (1837-1905) \*1898
* Biskop Stanislas-François Jarlin (1856-1933) \*1900
* Biskop Giovanni Menicatti, P.I.M.E. (1866-1943) \*1903
* Biskop Flaminio Belotti, P.I.M.E. (1875-1945) \*1918
* Biskop *Lorenzo Maria Balconi* (1878-1969) \*1928

Referanser
----------

1. ↑  *Mgr. Lorenzo Maria Balconi - Missionarie dell'Immacolata*, lest 2020-12-31
2. ↑  catholic-hierarchy.org balc, lest 24. januar 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ISNI **·** ICCU
 |